برق بلا خیز

(اصل عنوان: ) میری کوریلی کا 1886ء میں شائع شدہ رومانوی ناول ہے۔ یہ میری کا دوسرا ناول تھا۔ کہانی ایک اطالوی کاؤنٹ (نواب) کے گرد گھومتی ہے جو غلطی سے مردہ قرار دے دیا جاتا ہے۔ جب وہ واپس آتا ہے تو دیکھتا ہے کہ اس کی بیوی اس کے سب سے اچھے دوست کے ساتھ رومانوی تعلق میں ہے اور وہ دونوں سے انتقام لینے کا فیصلہ کرتا ہے۔ ناول قارئین میں کافی مقبول ہوا لیکن نقادوں نے  اسے معمولی یا کم دلچسپی کے ساتھ سراہا۔

 خاکہ 
ناول  راوی  کی زبانی بیان کیا گیا ہے جو ایک اطالوی نواب ہے اور اس ناول کا مرکزی کردار ہے۔ کہانی شروع ہوتی ہے نیپلز میں ہیضے کی وبا کے وقت جب رومانی کو غلطی سے مردہ قرار دے دیا جاتا ہے اور اوپر زمین پر بنی خاندانی قبر میں تابوت میں رکھ دیا جاتا ہے۔ تاہم وہ جاگ جاتا ہے اور تابوت سے فرار حاصل کر لیتا ہے۔ قبر کے اندر وہ لُٹیرے  اور اس کے گروہ کے چھپائے ہوئے قیمتی خزانے کو بھی دیکھتا ہے۔ گھر واپس آنے پر رومانی کو معلوم ہوتا ہے کہ اس کی بیوی  اور اس کا سب سے اچھا دوست  طویل عرصے سے رومانوی تعلق میں ہیں اور اس کی موت پر کوئی دکھ نہیں منا رہے۔

انتقام لینے کا فیصلہ کرتے ہوئے رومانی ایک امیر اور معزز شخص  کا نیا روپ اختیار کرتا ہے۔ نینا اپنے شوہر کو اس کے سفید بال اور پر سیاہ چشمے کی وجہ سے پہچان نہیں پاتی۔ بعد میں جیدو تلوار بازی مقابلے کے دوران زخموں کی تاب نہ لاتے ہوئے مر جاتا ہے۔ رومانی (عرف اولیوا) نینا سے شادی کی تجویز پیش کرتا ہے۔ شادی کے دن وہ اپنی اصل شناخت نینا کے سامنے ظاہر کرتا ہے اور بدقسمتی سے نینا زلزلے میں گرنے والی چٹان کے تلے دب کر ہلاک ہو جاتی ہے۔

 اشاعت 
میری کوریلی کے ناشر جارج بنٹلی نے انھیں مشورہ دیا کہ ان کے دوسرے ناول میں وہ مافوق الفطرت موضوعات شامل نہ کیے جائیں جو ان کے پہلے ناول  میں موجود تھے۔

میری نے اپنا ناول  جارج بنٹلی کو 8 مارچ 1886 کو بھیجا یعنی اپنے پہلے ناول کی اشاعت کے صرف دو ہفتے بعد۔ بنٹلی کہانی سے خوش ہوئے البتہ انھوں نے مشورہ دیا کہ کچھ حصوں کو مختصر کیا جائے۔ انھوں نے ناول کا عنوان  رکھا جبکہ میری کا اصل انتخاب  (زندہ درگور) تھا۔ میری نے 19 جولائی کو بنٹلی کے ساتھ معاہدہ کیا جس کے تحت انھیں فوراً 50 پاؤنڈ ملے اور مزید 50 پاؤنڈ اس صورت میں دیے جانے تھے جب 550 کاپیاں فروخت ہو جاتیں۔ انھوں نے یہ کتاب مشہور اداکار ولسن بیریٹ کے نام معنون کی۔ ناول اگست 1886 میں شائع ہوا۔
 قبولیت 
نقاد عام طور پر  کو دلچسپ مگر سنجیدہ نہ کہنے کے قابل قرار دیتے تھے۔ اخبار  نے اسے  قرار دیا۔ ناقد جارج سالا نے  میں ناول کے بارے میں لکھا:

ناول قارئین میں بے حد مقبول ہوا۔ 1910ء تک یہ ناول سینتیسویں بارہ شائع ہوا اور اس کا ناشر میتھوئن تھا جو اس وقت میری کوریلی کا بنیادی ناشر بن چکا تھا۔

 اردو تراجم 
ناول  کا ترجمہ منشی امجد حسین خاں نے دو جلدوں میں  کے نام سے کیا اور 1913ء میں سیوک اسٹیم پریس، لاہور میں چھپ کر شائع ہوا۔ اس کا ایک اردو ترجمہ مظہر الحق علوی نے  کے عنوان سے کیا اور یہ پہلی بار سنہ 1990ء میں نسیم بک ڈپو لکھنؤ سے شائع ہوا۔

 اخذ 
تصغیر|1914ء کی خاموش فلم  کا اشتہاری پوسٹر جس میں فابیو رومانی کو رومانی خاندان کے مقبرے مین تابوت سے باہر نکلتے ہوئے دکھایا گیا ہے۔
اداکارہ اور پروڈیوسر للی لینگٹری نے بظاہر کہانی کو اسٹیج پر پیش کرنے پر غور کیا جس میں وہ خود نینا کا کردار ادا کرنے والی تھیں لیکن یہ منصوبہ عملی شکل اختیار نہ کر سکا۔ 1900ء میں آسٹریلیا میں ڈبلیو جے لنکن نے اس کہانی پر مبنی تھیٹر پیش کیا، جس کا عنوان  (پیسے کی طاقت) تھا۔

ناول کو 1914ء میں خاموش فیچر فلم کی شکل میں ڈھالا گیا، جس کا نام ناول کے مطابق  رکھا گیا۔ یہ فلم فرانسیسی اسٹوڈیو اسٹوڈیو ایکلِپس نے تیار کی اور رینے ہروِل اور لوئیس مرکانٹن نے ہدایت کاری کی۔ امریکا میں اس کی تقسیم جارج کلائین نے کی۔ اس کے علاوہ سنہ 1929ء میں جرمنی میں بھی ایک خاموش فلم  کے عنوان سے اس کہانی پر مبنی بنائی گئی۔

 حوالہ جات 
اردو

انگریزی

 کتابیات 




زمرہ:برطانوی ناول جن پر فلمیں بنیں
زمرہ:میری کوریلی کے ناول
زمرہ:وکٹورین ناول
زمرہ:1886ء کے برطانوی ناول